**Forslag til pressemelding**

*Send tilpasset pressemelding på e-post til din lokalavis. Det er fint å ringe for å følge opp etter et par dager dersom du ikke hører noe. Inviter gjerne redaksjonen på besøk til arrangementet! Trenger du illustrasjonsbilder? Ta kontakt med Naturvernforbundet på* klesbyttedagen@naturvernforbundet.no *eller Norges Husflidslag på* reidunn@husflid.no.

**Den store klesbyttedagen kommer til [stedsnavn]!**

**Bytt de gamle klesskattene du ikke bruker lenger – og få nye favoritter i retur samtidig som du sparer miljøet! Lørdag 22.april 2023 kommer Den store klesbyttedagen og Fikselaug til [stedsnavn]!**

Mange av oss har alt for mye klær allerede. Samtidig ønsker vi oss nye klær. Lørdag 22.april arrangeres det klesbyttefest og reparasjonsverksted på [navn på lokale] klokken [tidspunkt], for deg som vil fornye klesskapet på en miljøvennlig måte.

­– Vi vil gjøre det lettere å ta miljøvennlige valg i hverdagen. Klesbyttedagen er noe alle kan være med på, som gjør det mulig å fornye garderoben uten at det produseres mer klær, sier Janne Gillgren i Naturvernforbundet. Hun er prosjektleder for Den store klesbyttedagen.

På klesbyttedagen blir det arrangert reparasjonsverksted, Fikselaug, hvor du kan du få hjelp til å fikse plagg som er slitte og ødelagte. Det er åpent for alle uansett ferdighetsnivå, og husflidslaget stiller med gode tips, veiledning og utstyr.

– Husflid og bærekraft går hånd i hånd. Det handler om å ta vare på det man har, lage ting av varig kvalitet og bruke ressurser på en god måte. Å reparere klærne våre er en enkel og konkret ting hver og en av oss kan gjøre som er bra for miljøet, sier Marit Jacobsen, direktør i Norges Husflidslag.

Klesbyttedagen løfter frem viktigheten av reparasjon for å forlenge klærnes levetid. Bruker vi klærne våre dobbelt så lenge, halveres klimautslippet fra plaggene. Derfor er reparasjon et viktig klimatiltak.

– Klesforbruket står for en viktig del av vårt miljøfotavtrykk. I Norge importerer vi klær som aldri før, og det brukes tusenvis av liter vann for å produsere bare én t-skjorte. Hvis vi bytter klær, får vi fornyet garderoben samtidig som vi reduserer behovet for å kjøpe nye klær. Dermed minsker vi både ressursforbruket og forurensingen. Faktisk kommer så mye som 8 prosent av de globale klimagassutslippene fra tekstilproduksjon, og det er mer enn alle utslipp fra fly- og båttransport til sammen. Kjøper du et kvalitetsplagg som du bruker dobbelt så lenge, istedenfor å kjøpe to plagg, halverer du miljøbelastningen, sier Gillgren.

Klesbyttekonseptet er enkelt: Finn frem opp til syv hele og fine plagg fra bakerst i klesskapet. For hvert plagg du har med deg får du en kupong du bruker til å bytte til deg et nytt plagg som du faktisk har lyst til å bruke. Innlevering av klær skjer [informasjon om leveringsordning].

– Klesbytting og fiksing er et hyggelig og enkelt miljøtiltak, og gode alternativ til shopping. Det er meningsfylt å fikse klær sine, og vi ser hvor glade folk blir når de får det til, sier [ditt/arrangørens navn].